Diari Oficial de la Generalitat Valenciana


Sumari del DOGV 8167, del 10-11-2017 (2017/10873)

Extracte de la Resolució de 18 d'octubre de 2017, del rector, per la qual es convoca la III edició d'«Ideas UPV Challenge» en la UPV per a l'any 2017.
------------------------------------------------------------------------------------------------------------------------------------------------------

### Dades del document

Número de DOGV
:   8167

Data del DOGV
:   10-11-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/10633


Data del document
:   18-10-2017

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 18 d'octubre de 2017, del rector, per la qual es convoca la III edició d'«Ideas UPV Challenge» en la UPV per a l'any 2017.  
 [2017/10740]  
BDNS (identif.): 369690  
  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la base de dades nacional de subvencions http://www.pap.minhap.gob.es/bdnstrans/index:  
   
Primer. Beneficiaris  
La inscripció a la convocatòria podrà ser individual o col·lectiva. Podran participar-hi:  
En cas d'inscripció individual, podran participar en la convocatòria els estudiants de la UPV matriculats en el curs acadèmic 2017/2018, de grau, màster universitari o doctorat.  
En cas d'inscripció col·lectiva, podran participar en la present convocatòria equips d'entre 2 i 5 participants, en els quals almenys un dels seus components siga estudiant UPV matriculat en el present curs acadèmic 2017/2018, de grau, màster universitari o doctorat. A més, no podrà haver-hi en un equip més de dos participants externs a la UPV.  
  
No podrà participar en la convocatòria personal treballador de la UPV ni formar part dels equips personal extern a la UPV menors de 18 anys.  
   
Segon. Finalitat  
La finalitat és captar el talent emprenedor i les capacitats tècniques dels alumnes de la UPV, així com les habilitats per a la resolució de reptes. L'objectiu és premiar les solucions òptimes als reptes plantejats per a fer emergir noves solucions per a fer més sostenible el campus universitari de Vera.  
   
Tercer. Bases reguladores  
Disponibles en  
www.ideas.upv.es; http://challengeideas.webs.upv.es/  
   
Quart. Import  
La present convocatòria es finançarà amb càrrec a la partida pressupostària 490022568 422 40268 per un import màxim de 6.000 - (sis mil euros) amb càrrec a l'oficina gestora d'IDEAS UPV aplicables a l'exercici 2017.  
S'estableixen 4 premis amb dotacions que oscil·len entre els 1.000 i els 2.000 euros, segons s'especifica en les bases reguladores del procediment.  
La dotació econòmica dels premis estarà subjecta a la corresponent retenció que estableix la normativa vigent.  
   
Cinqué. Termini de presentació de sol·licituds  
Comença a partir de l'endemà de la publicació d'aquest extracte en el Diari Oficial de la Generalitat Valenciana. Acaba el 25 d'octubre de 2017.  
  
València, 18 d'octubre de 2017.- El rector: Francisco José Mora Mas.